## POZIV ZA PODNOŠENJE PONUDA

## 1. Naručilac

Opština Bečej poziva sve zainteresovane ponuđače da pripreme i podnesu ponude u skladu sa zakonom, konkursnom dokumentacijom i pozivom.

**2. Predmet javne nabavke**

**Nabavka radova na rekonstrukciji vrelovoda na raskrsnici ulice Miloša Crnjanskog, Žilinski Endrea, Zoltana Čuke i Dositejeve u Bečeju, broj 40/18**

Šifra iz opšteg rečnika nabavke 45454000

**3. Podaci o naručiocu i vrsta postupka javne nabavke**

Opština Bečej, ul. Trg oslobođenja br.2, Bečej (u daljem tekstu Naručilac), sprovodi postupak javne nabavke male vrednosti- **Nabavka radova na rekonstrukciji vrelovoda na raskrsnici ulice Miloša Crnjanskog, Žilinski Endrea, Zoltana Čuke i Dositejeve u Bečeju, broj JN 40/18**

Predmetna javna nabavka je nabavka male vrednosti i sprovodi se u skladu sa Zakonom o javnim nabavkama („Sl glasnik RS“ broj 68/2015) .

**Internet adresa naručioca: www.becej.rs**

**4. Rok i način podnošenja ponude**

Ponuda se smatra blagovremenom ukoliko je primljena od strane naručioca do 19.07.2018. do 09:30 časova na adresu: Opštinska uprava opštine Bečej, ul. Trg oslobođenja br.2, 21220 Bečej.

Naručilac će, po prijemu određene ponude, naznačiti datum i sat njenog prijema i ponuđaču će, na njegov zahtev, izdati potvrdu o prijemu. Ponuda koju naručilac nije primio u roku određenom za podnošenje ponuda, odnosno koja je primljena po isteku dana i sata do kojeg se mogu ponude podnositi, smatraće se neblagovremenom.

Naručilac će, nakon okončanja postupka otvaranja ponuda, neblagovremenu ponudu vratiti neotvorenu ponuđaču, sa naznakom da je podneta neblagovremeno.

U roku za podnošenje ponude ponuđač može da izmeni, dopuni ili opozove svoju ponudu, na način koji je određen za podnošenje ponude. Ponuđač je dužan da jasno naznači koji deo ponude menja. Po isteku roka za podnošenje ponuda ponuđač ne može da povuče niti da menja svoju ponudu.

Ponuda se podnosi neposredno (lično) ili putem pošte, na pomenutu adresu naručioca, s tim da će ponuđač na koverti naznačiti sledeće:

**,,Ponuda za Nabavku radova na rekonstrukciji vrelovoda na raskrsnici ulice Miloša Crnjanskog, Žilinski Endrea, Zoltana Čuke i Dositejeve u Bečeju,**  **JN br. 40/18 - NE OTVARATI”.**

Ponuđač podnosi ponudu u zatvorenoj koverti overenoj pečatom i na poleđini koverte navodi svoj tačan naziv i adresu, telefon i faks ponuđača, kao i ime i prezime ovlašćenog lica za kontakt. Bilo bi poželjno da ponuda bude povezana trakom u celinu i zapečaćena, tako da se ne mogu naknadno ubacivati, odstranjivati ili zamenjivati pojedinačni listovi.

Ponuđač može da podnese samo jednu ponudu.

**5. Vreme i mesto otvaranja ponuda**

Javno otvaranje ponuda održaće se 19.07.2018. u 10:00 časova, na adresi naručioca. Pre početka postupka javnog otvaranja ponuda, predstavnici ponuđača, koji će prisustvovati postupku otvaranja ponuda, dužni su da naručiocu predaju pismena punomoćja, na osnovu kojih će dokazati ovlašćenje za učešće u postupku javnog otvaranja ponuda.

**6. Kriterijum za ocenjivanje ponuda**

Kriterijum za ocenjivanje ponuda je najniža ponuđena cena.

**7. Rok u kojem će naručilac doneti odluku o izboru najpovoljnije ponude**

Odluku o dodeli ugovora, koja će biti obrazložena, naručilac će doneti u roku od 7 dana od dana javnog otvaranja ponuda, i biće objavljena u roku od 3 dana od dana njenog donošenja.

**8. Lice za kontakt:** U periodu određenom za pripremu i dostavljanje ponuda , za sve dodatne informacije zainteresovani se mogu obratiti Jovani Topić i Tamari Perišić, [jovana.topic@becej.rs](mailto:jovana.topic@becej.rs), [tamara.perisic@becej.rs](mailto:tamara.perisic@becej.rs)